તેલંગણમાં વિધાનસભા ચૂંટણી યોજવાની તૈયારીને સઘન બનાવતાં પંચે શનિવારે જાહેર કર્યું હતું કે અંતિમ મતદારયાદી તા. 8 ઓકટોબરે જારી થશે. રાજ્ય વિધાનસભા વહેલી વિસર્જિત કરી દેવાયાના પગલે પંચે મતદારયાદીઓ સુધારવાની ચાલી રહેલી પ્રક્રિયા સ્થગિત કરી દીધી છે અને રીવિઝન માટે નવું સમયપત્રક ઠરાવ્યું છે. નવા સમયપત્રક મુજબ સંકલિત મતદારયાદીનો મુસદ્દો દસ સપ્ટેમ્બરે પ્રકાશિત થશે.